OUG 70/2011- PRIVIND MĂSURILE DE PROTECȚIE SOCIALĂ ÎN PERIOADA SEZONULUI RECE 
2020 - 2021
Condiţii pentru depunerea solicitărilor de     ajutor pentru încălzirea locuinţei
Beneficiază de ajutorul pentru încălzirea locuinţei, familiile şi persoanele singure, cetăţeni români, precum şi cetăţeni străini ori apatrizi cu domiciliul sau, după caz, reşedinţa pe raza comunei LIPOVĂȚ.

Prin locuinţă de domiciliu sau de reşedinţă se înţelege locuinţa situată la adresa înscrisă în actele de identitate ale membrilor de familie sau, după caz, adresa la care persoanele sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.

Prin familie se înţelege soţul, soţia, precum şi alte persoane, indiferent dacă între acestea există sau nu relaţii de rudenie, care au acelaşi domiciliu sau reşedinţă ori care locuiesc şi gospodăresc împreună, sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.

Prin persoană singură se înţelege persoana care a împlinit vârsta de 16 ani, locuieşte şi se gospodăreşte singură.

Titularul ajutorului pentru încălzirea locuinţei este proprietarul locuinţei sau titularul contractului de închiriere al acesteia ori alt membru de familie major şi legal împuternicit de proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 18 ani.

Ajutorul pentru încălzirea locuinţei se acordă pe bază de cerere, însoţită de declaraţia pe propria răspundere privind componenţa familiei şi veniturile acesteia.

Cererea şi declaraţia pe propria răspundere, însoţite de actele doveditoare privind componenţa familiei şi veniturile realizate de membrii acesteia, se înregistrează la Compartimentul de Asistență Socială din cadrul Primăriei comunei Lipovăț, până la data de 20 ale fiecărei luni din sezonul rece  (noiembrie, decembrie, ianuarie, februarie, martie).

ACTE NECESARE PENTRU DEPUNEREA CERERILOR PENTRU ACORDAREA AJUTORULUI DE ÎNCĂLZIRE A LOCUINTEI

PERIOADA SEZONULUI RECE
 NOIEMBRIE   2020  -  MARTIE    2021         
Acte privind dovedirea componenţei familiei:
ACTELE SĂ NU FIE EXPIRATE

· copii după actele de identitate ale membrilor familiei; 

· copii după certificate de naştere ale copiilor sau carti de identitate;

· copie după certificat de căsătorie 
· copie după certificat deces (unde este cazul)
· copie după hotărâre judecătorească definitivă de divorţ (unde este cazul)
· copie după hotărârea comisiei pentru protecţia copilului privind măsura plasamentului, potrivit legii;

· copie dupa hotărârea judecătorească de instituire a tutelei, potrivit legii.

· adeverinţe elev (doar pentru copii peste 18 ani) 
ATENȚIE
- ACTELE (CI/BI) SA NU FIE EXPIRATE

- CONTRACTUL DE CASĂ ȘI ACTELE DE IDENTITATE ALE FAMILEI SĂ FIE LA ACEEAȘI ADRESĂ
ACTELE    DOVEDITOARE     PRIVIND VENITURILE      REALIZATE
     Se iau în considerare toate veniturile pe care membrii familiei le realizează în luna anterioară depunerii cererii:
·  salarii(VENITUL NET) și contravaloarea bonurilor de masă (sau instituția să specifice în adeverință că nu acordă bonuri masă),
·  adeverință/cupoane de somaj, 
· cupoane de pensii (invaliditate, handicap, urmaș, agricultor, anticipată, limită de vârstă), 
· obligații legale de întreținere, 
· indemnizații, alocații și ajutoare cu caracter permanent,

· decizia de indemnizație creștere copil emisă de A.J.P.I.S., actualizată,

· și alte venituri legale realizate de membrii familiei.
· DACĂ FAMILIA DEȚINE ÎN PROPRIETATE  AUTOTURISM SAU MOTOCICLETĂ,  TREBUIE SĂ PREZINTE COPIE DUPĂ CARTEA DE IDENTITATE DIN CARE SĂ REZULTE ANUL DE FABRICAȚIE (să fie cu o vechime mai mare de 10 ani)
ACTE DOVEDITOARE PRIVIND PROPRIETARUL/TITULARUL SPAŢIULUI LOCATIV:
ACTELE SA NU FIE EXPIRATE

· copie act proprietate spaţiu locativ;

· copie act închiriere spaţiu locativ;

· copie act de comodat spaţiu locativ;

· copie act contract cu clauza de întreținere;
· copie act contract de concesionare.

· factura de plată de la GAZ-EST sau chitanța pentru a înscrie în cerere și codul abonatului.

· factura sau chitanța trebuie doar pentru familiile care au centrala de apartament pe gaze naturale.
· factura de plata de la EON pentru familiile care depun ajutor caldura energie electrica
   TERMENE DE DEPUNERE A CERERILOR
PENTRU  SUBVENȚIA  LA  ÎNCĂLZIRE
 Pentru a beneficia de 5 luni subvenție la încălzire, cererile completate împreuna cu actele necesare se depun  
    până cel tarziu la data de 18 NOIEMBRIE  2020.

 Cererile depuse după această dată, vor fi luate în   calcul începând cu luna decembrie 2020.
 Pentru lunile decembrie 2020 - martie 2021,     termenele lunare de depunere a cererilor noi de ajutor de încălzire sunt până pe data de 20 a fiecarei luni, pentru a fi luate în evidență începând cu luna respectivă.
Cererile depuse după data de 20 a fiecarei luni, vor fi luate în evidență începând cu luna imediat urmatoare.

FOARTE IMPORTANT !!

               Titularii ajutoarelor pentru încălzirea locuinței sunt obligați să comunice primarului în termen de 5 zile, orice modificare intervenită în componența familiei și a veniturilor acesteia.
Modificarea sau încetarea (dupa caz), a dreptului la ajutorul pentru încălzirea locuinței se face începând cu luna urmatoare celei în care au intervenit. 
Constatările  efectuate  ulterior de  nedeclarare  a  tuturor veniturilor, sau de introducere în cerere a persoanelor care nu locuiesc la adresa menționată, atrage după sine, recuperarea integrală a ajutorului de subvenție primit și plângere penală, pentru fals în declarație. 
NUBENEFICIAZĂ DE SUBVENȚIE LA ÎNCĂLZIRE, FAMILIA CARE DEŢINE CEL PUŢIN UNUL DINTRE BUNURILE DE MAI JOS:
	Bunuri imobile

	
	- Clădiri sau alte spaţii locative în afara locuinţei de domiciliu şi a anexelor gospodăreşti ;

	
	- Terenuri de împrejmuire a locuinţei şi curtea aferentă şi alte terenuri intravilane care depăşesc 1.000 mp în zona urbană şi 2.000 mp în zona rurală.


	Bunuri mobile

	
	- Autoturism/Autoturisme şi/sau motocicletă/motociclete cu o vechime mai mică de 10 ani, cu excepţia celor adaptate pentru persoanele cu handicap ori destinate transportului acestora sau persoanelor dependente, precum şi pentru uzul persoanelor aflate în zone greu accesibile;

	
	- Mai mult de un autoturism/motocicletă cu o vechime mai mare de 10 ani ;

	
	- Autovehicule: autoutilitare, autocamioane de orice fel cu sau fără remorci, rulote, autobuze, microbuze ;

	
	- Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei "Delta Dunării";

	
	- Utilaje agricole: tractor, combină autopropulsată;

	
	- Utilaje de prelucrare agricolă: presă de ulei, moară de cereale ;

	
	- Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric.

	*) Aflate în stare de funcţionare

	Depozite bancare

	
	DEPOZITE BANCARE CU VALOARE DE PESTE 3.000 LEI



	Terenuri/animale şi/sau păduri

	
	Suprafeţe de teren, animale şi păsări a căror valoare netă de producţie anuală depăşeşte suma de 1.000 euro pentru persoana singură, respectiv suma de 2.500 euro pentru familie.


